[{"text_idx": "#000001", "text": "Badira 45-50 urte Amaikak Bat-en txirrindularien atala Deban lasterketak antolatzen ari dela. Urtero kadete eta jubenil lasterketa bana eta karrera zikloturista bat antolatu ohi dituzte. Baina aurten, 75.urteurrena dela eta, Gipuzkoako Txirrindularitza Federazioak, aspaldiko partez, Gipuzkoako Klasikoa (UCI junior mutilak) ekarri du Debara."}, {"text_idx": "#000003", "text": "Apirilaren 22an, ostirala, hasiko dira klasikoaren ingurukoak Deban taldeen izen-emate ofizialarekin (14:00etatik 16:45era). Ondoren, zuzendarien ate itxiko bilera izango da Debako osoko bilkuren aretoan."}, {"text_idx": "#000004", "text": "Larunbatean, berriz, Debako Foruen plazan taldeak aurkeztu ondoren, goizeko 11:00etan hasiko da lasterketaren lehenengo etapa, eta Elkorrieta, Itziar eta Kalbario mendateak igo ondoren 13:30 inguruan espero da Debako helmugara iristea. Etapa horretan, Amaikak Bat-ek bere urteroko junior mailako saria XLVII.a, hain zuzen ere, banatuko du."}, {"text_idx": "#000005", "text": "Bigarren etapa Egian jokatuko da. 10:30ean hasiko da eta bertan jakingo da Gipuzkoa Klasikoaren irabazlea nor izango den, eguerdiko 14:00etan. Astigarragako Bentetako igoerak eta Basozabal argitaragabea gainditu beharko dituzte han gazteek, erabakiorrak izango diren % 18ko arrapalekin."}, {"text_idx": "#000009", "text": "Ifar kalea 12, behea 20820 DEBA ( Gipuzkoa )berriketan@berriketan.eus / publizitatea@berriketan.eus"}]